nibzard/narodne-novine-full-text-markdown huggingface dataset:
## Uredba o poslovima kontrole letenja koji se obavljaju po nalogu Ministarstva obrane

### NN 2/1995 (10.1.1995.), Uredba o poslovima kontrole letenja koji se obavljaju po nalogu Ministarstva obrane

# VLADA REPUBLIKE HRVATSKE

Na temelju članka 262. Zakona o zračnoj plovidbi (Narodne novine, broj
53/91), Vlada Republike Hrvatske, na sjednici održanoj 8. siječnja 1995.
godine, donijela je

## UREDBU

### o poslovima kontrole letenja koji se obavljaju po nalogu Ministarstva obrane

Članak 1.

Ovom Uredbom utvđuju se poslovi kontrole letenja koje po nalogu Ministarstva
obrane, u skladu sa člankom 182. Zakona o zračnoj plovidbi , obavlja
Ministarstvo pomorstva, prometa i veza - Uprava kontrole letenja.

Članak 2.

U slučaju rata, neposredne ugroženosti neovisnosti i jedinstvenosti
Republike Hrvatske i izvanrednih okolnosti, ministar obrane može zapovjediti:
1.    Ograničenje ili zabranu letenja zrakoplova u zračnom
prostoru Republike Hrvatske.
2.    Stavljanje u uporabu za vojne namjene bilo kojega
postrojenja, objekta ili sredstva Uprave kontrole  letenja.
3.    U slučaju potrebe, ispomoć djelatnika Ministarstva obrane
Upravi kontrole letenja za obavljanje posebnih vojnih zadaća.
4.    U slučaju potrebe, ispomoć djelatnika Uprave kontrole
letenja Ministarstva obrane za obavljanje posebnih vojnih zadaća.
5.    Djelovanje ratnog ustroja Uprave kontrole letenja.

Članak 3.

Zapovjedi koje ministar obrane donosi, na temelju članka 2. ove Uredbe,
donose se u pisanom obliku.
Iznimno, u žurnim slučajevima, ministar obrane ili osobe koje on ovlasti, mogu
izdati zapovjedi i izravnom telefonskom vezom koja posjeduje tonski zapis.
Ministar obrane donosi zapovjedi iz članka 2. točke 1.,2.,3. i 5. uz znanje
ministra pomorstva, prometa i veza, a zapovjed iz članka 2. točka 4. uz
suglasnost ministra pomorstva, prometa i veza.

Članak 4.

Kontrola letenja i vođenje zrakoplova Hrvatske vojske za posebne vojne zadaće
u isključivoj je nadležnosti Ministarstva obrane.

Članak 5.

U svrhu izvršavanja zapovjedi iz članka 2. ove Uredbe osniva
se posebno zapovjedništvo čije članove imenuje ministar obrane i ministar
pomorstva, prometa i veza.

Članak 6.

Ravnatelj Uprave kontrole letenja je obvezan osigurati uvjete za provedbu i
provođenje zapovjedi ministra obrane.

Članak 7.

Ratni ustroj Uprave kontrole letenja za provedbu posebnih vojnih zadaća te
postupke koordinacije s ostalim tijelima Ministarstva obrane i Ministarstva
pomorstva, prometa i veza, donosi ministar obrane uz suglasnost ministra
pomorstva, prometa i veza.

Članak 8.

Stupanjem na snagu ove Uredbe prestaje vrijediti Uredba o
poslovima kontrole letenja koji se obavljaju po nalogu Ministarstva obrane
(Narodne novine, broj 13/92).

Članak 9.

Ova uredba stupa na snagu danom objave u "Narodnim novinama".

Klasa: 343-01/94-01/01

Urbroj : 5030105-95-2

Zagreb, 5. siječnja 1995.

Predsjednik

**Nikica Valentić, v. r.**

Uredba, NN 2/1995-10
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o izuzimanju nekretnine u k.o. Nuštar od zabrane prijenosa prava raspolaganja i korištenja

### NN 2/1995 (10.1.1995.), Odluka o izuzimanju nekretnine u k.o. Nuštar od zabrane prijenosa prava raspolaganja i korištenja

# VLADA REPUBLIKE HRVATSKE

Na temelju članka 5. Zakona o zabrani prijenosa prava
raspolaganja i korištenja određenih nekretnina u društvenom vlasništvu
na druge korisnike odnosno u vlasništvo fizičkih i pravnih osoba (Narodne
novine, br. 53/90, 61/91, 25/93 i 70/93), Vlada Republike Hrvatske je na
sjednici održanoj 5. siječnja 1995. donijela

## Odluku

### o izuzimanju nekretnine u k.o. Nuštar od zabrane prijenosa prava raspolaganja i korištenja

### I.

Izuzima se od zabrane prijenosa prava raspolaganja i korištenja
k.č. broj 1536/2 - oranica kod Dvorca - 5a 52900 m2, upisana u zk. ul.
broj 1860 k.o. Nuštar kao društveno vlasništvo, korisnika Poljoprivrednog
poduzeća "Žankovac" Vinkovci (a koja nekretnina je prije komasacije
nosila oznaku k.č. broj 54 - oranica u mjestu sa 9 rali i 1529 hvati, te
bila upisana u zk. ul: broj 910 k.o. Nuštar), konfiscirana ranijem vlasniku
grofu Khuen Belassi Dragutinu, temeljem pravomoćne odluke Kotarske komisije
za konfiskaciju Vukovar - Borovo od 22. kolovoza 1945. godine, broj: 3558/45,
donijete u provedbi Odluke Antifašističkog vijeća narndnog oslobođenja
Jugoslavije od 21. studenoga 1944. godine, to jest kao zemljišni posjed
državljanina Njemačkog Reicha i osoba njemačke narodnosti.

II.

Nekretnina iz točke I. ove Odluke izuzima se od zabrane
prijenosa prava raspolaganja i korištenja radi izgradnje doma starih -
Zavoda za socijalno-zdravstvenu zaštitu u Nuštru, investitora Republičkog
fonda socijalne zaštite.

III.

Građevinska parcela od nekretnine iz točke I. ove Odluke
oblikovat će se sukladno uvjetima uređenja prostora utvrđenim po Sekretarijatu
uređenja prostora u Vinkovcima, Županija Vukovarsko-Srijemska od 22. studenoga
1993. godine, klasa: 350-OS/93-06/96, ur. broj: 2188-06-02-93-1.

IV.

Utvrđuje se da se zainteresirana osoba - Općina Nuštar,
odlukom od 2. studenoga 1994. godine, klasa: 022-05/94-01/362, ur. broj:
2188/18, obvezala na obeštećenje prijašnjeg vlasnika grofa Khuena Belassi
Dragutina odnosno njegovih zakonskih nasljednika iz vrijednosti nekretnine
označene kao k.č. broj 109 - pašnjak u selu sa 30583 m2, upisanoj u zk.
ul. broj 109 k.o. Nuštar, te da je ova hipotekarna izjava provedena u zemljišnim
knjigama koje vodi Općinski sud u Vinkovcima.

V.

Ova Odluka stupa na snagu danom objave u Narodnim novinama.

Klasa: 940-01/95-01/01

Urbroj: 5030109-95-1

Zagreb, 5. siječnja 1995.

Predsjednik

**Nikica Valentić,** v. r.

Odluka, NN 2/1995-11
## Rješenje o imenovanju tajnika Ministarstva znanosti i tehnologije

### NN 2/1995 (10.1.1995.), Rješenje o imenovanju tajnika Ministarstva znanosti i tehnologije

# VLADA REPUBLIKE HRVATSKE

Na temelju članka 23. stavka 4. Zakona o Vladi
Republike Hrvatske (Narodne novine, broj 41/90, 8/91, 14/91, 53A/91,
9/92, 55/92 i 29/94) i članka 41. stavka 2. Zakona o sustavu
državne uprave (Narodne novine, broj 75/93), Vlada Republike
Hrvatske je na sjednici 5. siječnja 1995. godine donijela

## Rješenje

### o imenovanju tajnika Ministarstva znanosti i tehnologije

Imenuje se **MIRKO VUKOVIĆ** tajnikom Ministarstva
znanosti i tehnologije.

Klasa: 080-02/95-01/01

Urbroj: 50304/2-95-01

Zagreb, 5. siječnja 1995.

Predsjednik

**Nikica Valentić,**
v. r.

Ostalo, NN 2/1995-12
## Rješenje o imenovanju direktora poduzeća "Imostroj Imotski", d.o.o.

### NN 2/1995 (10.1.1995.), Rješenje o imenovanju direktora poduzeća "Imostroj Imotski", d.o.o.

# VLADA REPUBLIKE HRVATSKE

Na temelju članka 23. stavka 4. Zakona o Vladi
Republike Hrvatske (Narodne novine, broj 41/90, 8/91 14/91, 53A/91,
9/92, 55/92 i 29/94) i članka 8. stavka 1. Uredbe o osnivanju
poduzeća "Imostroj Imotski" (Narodne novine, broj
71/92), Vlada Republike Hrvatske je na sjednici 5. siječnja
1994. godine donijela

## Rješenje

### o imenovanju direktora poduzeća "Imostroj Imotski", d.o.o.

Imenuje se **ANTE GRABOVAC** direktorom poduzeća
"lmostroj Imotski", d.o.o.

Klasa: 080-02/94-06/43

Urbroj: 50304/2-95-01

Zagreb, 5. siječnja 1995.

Predsjednik

**Nikica Valentić,**
v. r.

Ostalo, NN 2/1995-13
## Poslovnik o radu Komisije vlade RepubIike Hrvatske za dodjelu i raspodjelu kontingenta radnih dozvola za SR Njemačku

### NN 2/1995 (10.1.1995.), Poslovnik o radu Komisije vlade RepubIike Hrvatske za dodjelu i raspodjelu kontingenta radnih dozvola za SR Njemačku

# VLADA REPUBLIKE HRVATSKE

Na temelju točke VII. Odluke o kriterijima i načinu raspodjele
kontingenta radnih dozvola za SR Njemačku ("Narodne novine",
broj 96/94), Komisija Vlade Republike Hrvatske za dodjelu i raspodjelu
kontingenta radnih dozvola za SR Njemačku na svojoj sjednici, održanoj
5. siječnja 1995. godine, donijela je

## Poslovnik

### o radu Komisije vlade RepubIike Hrvatske za dodjelu i raspodjelu kontingenta radnih dozvola za SR Njemačku

Članak 1.

Ovim Poslovnikom Komisija Vlade Republike Hrvatske za dodjelu i raspodjelu
kontingenta radnih dozvola za SR Njemačku (dalje Komisija) uređuje
svoj način rada.

Članak 2.

Sjednice Komisije saziva predsjednik Komisije.

Predsjednik Komisije saziva sjednicu Komisije prema potrebi, a najmanje
jedanput mjesečno.

Članak 3.

Predsjednik komisije predsjedava sjednicama Komisije, predlaže dnevni
red sjednica, usklađuje rad Komisije, omogućuje uvid u odluke
Komisije te potpisuje odluke i druge akte Komisije.

Članak 4.

Za valjano odlučivanje i raspravljanje o pitanjima iz nadležnosti
Komisije neophodna je nazočnost najmanje tri člana Komisije.

Komisija donosi odluke večinom glasova nazočnih članova.

Članak 5.

O radu Komisije na sjednicama vodi se zapisnik. Zapisnik sadrži odluke
i obvezatno se dostavlja svim članovima Komisije, najkasnije do
održavanja navedene sjednice. Sjednice Komisije u pravilu su javne.

Zapisnik sjednice potpisuje predsjednik Komisije.

Članak 6.

Odluke i drugi akti Komisije ovjeravaju se pečatom Ministarstva
rada i socijalne skrbi.

Članak 7.

Ovaj Poslovnik stupa na snagu danom donošenja, a objavit će se
u "Narodnim novinama".

Klasa: 101-03/95-01/08

Urbroj: 524-03-95-1

Zagreb, 5. siječnja 1995.

Predsjednik Komisije

**Joso Škara** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 2/1995-14
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o imenovanju članova Nadzornog odbora Hrvatskih željeznica

### NN 2/1995 (10.1.1995.), Rješenje o imenovanju članova Nadzornog odbora Hrvatskih željeznica

# MINISTARSTVO POMORSTVA, PROMETA I VEZA

Na temelju članka 17. stavak 1. Zakona o hrvatskim željeznicama
("Narodne novine", br. 53/94) i prijedloga ministra financija,
ministar pomorstva, prometa i veza, donosi

## Rješenje

### o imenovanju članova Nadzornog odbora Hrvatskih željeznica

Za članove Nadzornog odbora HŽ-Hrvatskih željeznica imenuju se:

1. Anton Kovačev

2. Joško Zavoreo

3. Josip Božičević

4. Zvonko Miljak

5. Slavko Vidović

6. Milan Ujević

Klasa: 024-08/94-01/26

Urbroj: 530-01-94-3

Zagreb, 30. prosinca 1994.

Ministar

**Ivica Mudrinić**, v.r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Rješenje, NN 2/1995-15
## Pravilnik o izmjenama i dopunama Pravilnika o obliku, sadraju i uporabi obrazaca platnog prometa

### NN 2/1995 (10.1.1995.), Pravilnik o izmjenama i dopunama Pravilnika o obliku, sadraju i uporabi obrazaca platnog prometa

# ZAVOD ZA PLATNI PROMET

Na temelju članka 38, točke 3. Zakona
o platnom prometu u zemlji (Narodne novine, broj 27/93, 13/94,
69/94 i 73/94), glavni direktor Zavoda za platni promet donosi

## Pravilnik

### o izmjenama i dopunama Pravilnika o obliku, sadržaju i uporabi obrazaca platnog prometa

Članak 1.

U Prilogu br. 2. Pregled osnovnih modela "poziv
na broj" s objašnjenjem za njihovu primjenu, Pravilnika
o obliku, sadržaju i uporabi obrazaca platnog prometa (Narodne
novine, broj 59/94, 63/94 i 83/94), u tabeli poslije broja modela
15 dodaju se novi brojevi modela i sadržaja: "21 (P1)K-(P2)K",
"22 (P1)K-(P2)K" i "23 (P1)K-P2-P3-P4".

U točki 2, istog priloga, iza opisa modela
15 dodaju se opisi modela 21, 22 i 23, koji glase:

"Model 21 - podatak P1 ima 4 znamenke računajući
i kontrolni broj i sadrži vrstu prihoda iz Naredbe o načinu
uplaćivanja prihoda proračuna i izvanproračunskih
fondova te prihoda za financiranje drugih javnih potreba. Podatak
P2 ima 7 znamenaka računajući i kontrolni broj, a
sadrži matični broj pravne osobe dodijeljen od Državnog
zavoda za statistiku.

Model 22 - podatak P1 ima 4 znamenke računajući
i kontrolni broj i sadrži vrstu prihoda iz Naredbe o načinu
uplaćivanja prihoda proračuna i izvanproračunskih
fondova te prihoda za financiranje drugih javnih potreba. Podatak
P2 ima 13 znamenaka računajući i kontrolni broj,
a sadrži jedinstveni matični broj građana.

Model 23 - podatak P1 ima 4 znamenke računajući
i kontrolni broj i sadrži vrstu prihoda iz Naredbe o načinu
uplaćivanja prihoda proračuna i izvanproračunskih
fondova te prihoda za financiranje drugih javnih potreba. Prva
lijeva znamenka u podatku P1 je broj "6". Podaci P2,
P3 i P4 ukupno mogu imati 15 znamenaka, s tim da svaki pojedinačno
može imati najviše 12 znamenaka".

Članak 2.

U ostalom dijelu Pravilnik o obliku, sadržaju
i uporabi obrazaca platnog prometa ostaje neizmijenjen.

Članak 3.

Ovaj Pravilnik stupa na snagu danom objave u "Narodnim
novinama".

Broj: II-2-24/95 BB

Zagreb, 4. siječnja 1995.

Glavni direktor

**mr. Bogomil Cota,**
v. r.

Pravilnik, NN 2/1995-18
## Odluka o izmjenama i dopunama Statuta Hrvatske obrtničke komore

### NN 2/1995 (10.1.1995.), Odluka o izmjenama i dopunama Statuta Hrvatske obrtničke komore

# HRVATSKA OBRTNIČKA KOMORA

Na temelju članka 25. točka 1. alineja 1. Statuta Hrvatske obrtničke
komore ("Narodne novine" br. 56/94), Skupština Hrvatske obrtničke
komore na sjednici održanoj 21. prosinca 1994. g. donosi

## ODLUKA

### o izmjenama i dopunama Statuta Hrvatske obrtničke komore

Članak 1.

U Statutu Hrvatske obrtničke komore ("Narodne novine" br.
56/94), u članku 25. stavku 1. točki 5. riječi: "te potvrđuje Statut
područnih obrtničkih komora" brišu se, a iza riječi: "Komora",
briše se "zarez" i stavlja "točka". U točki 10. alineja
3., briše se.

Članak 2.

U članku 27. stavak 2. mijenja se i glasi: "Skupština odlučuje
većinom glasova nazočnih članova, a kada odlučuje o Statutu, o raspisivanju
izbora, osnovici, stopi za plaćanje komorskog doprinosa, financijskom proračunu,
osnivanje područnih komora i o ponovnom odlučivanju na prijedlog predsjednika
Komore, potrebna je većina glasova svih članova Skupštine.

Članak 3.

U članku 29. točki 2. riječi: "Upravnog odbora", brišu se
i zamjenjuju riječju: "Komore".

Članak 4.

Članak 30. briše se.

Članak 5.

U članku 32. stavku 2. riječi: "njegov predsjednik" zamjenjuju
se riječima: "i njome predsjedava bez prava odlučivanja predsjednik
Komore", a alineja 1. briše se.

Članak 6.

U članku 34. briše se alineja 5. i zamjenjuje novom alinejom koja glasi:
"- potvrđuje Statute Područnih obrtničkih komora".

Članak 7.

U članku 39. iza stavka 2. dodaje se novi stavak 3. koji glasi: "Skupština
imenuje i razrješava i tri podpredsjednika".

Članak 8.

U članku 40. stavku 1. iza riječi: "predsjednika", dodaju
se riječi: "i podpredsjednika". U članku 40. stavku 2. iza riječi:
"predsjedniku" dodaju se riječi: "i podpredsjedniku".

Članak 9.

U članku 45. umjesto riječi: "upravnog odbora" dodaju se riječi:
"jedan od podpredsjednika ili osoba koju predsjednik Komore ovlasti".

Članak 10.

U članku 68. stavku 2. riječi: "u drugom stupnju odlučuje Upravni
odbor" zamjenjuju se riječima: "odlučuje drugostupanjski organ".
U stavku 3. riječi: "koju u drugom stupnju donosi Upravni odbor"
zamjenjuju se riječima "drugostupanjskog organa".

Članak 11.

U članku 92. u stavku 3. iza riječi: "Komore" briše se "zarez"
i zamjenjuje se "točkom", a ostatak teksta briše se.

Članak 12.

Ova Odluka stupa na snagu osmog dana od dana objave u "Narodnim
novinama".

Broj: 117-2-31-1994.

Zagreb, 21. prosinca 1994.

Predsjednik

**Josip Šajnović, v. r.**

Odluka, NN 2/1995-19
## Ispravak Zakona o državnim robnim zalihama

### NN 2/1995 (10.1.1995.), Ispravak Zakona o državnim robnim zalihama

# OBJAVE

Nakon izvršenog uspoređivanja s izvornim tekstom utvrđene su
pogreške u Zakonu o državnim robnim zalihama koji je objavljen u "Narodnim
novinama", br. 92 od 14. prosinca 1994., te se daje

## ISPRAVAK

### Zakona o državnim robnim zalihama

U članku 5. stavku 2. umjesto riječi: "povjerenje"
treba stajati riječ: "povjeravanje".

U članku 9. stavku 2. umjesto riječi: "službe"
treba stajati riječ: "služe".

U članku 12. stavku 1. umjesto riječi: "iz robne
zalihe" trebaju stajati riječi: "za robne zalihe".

U članku 15. stavku 2. umjesto riječi: "javnoj"
treba stajati riječ: "pravnoj".

U članku 44. stavku 1. iza riječi: "koriste za"
treba stajati riječ: "potrebe".

U članku 50. stavku 1. alineji 4. iza riječi: "članak
47." trebaju stajati riječi: "stavak 2.".

Klasa: 333-06/94-01/01

Zagreb, 10. siječnja 1995.

Tajnik Zastupničkog doma Sabora Republike Hrvatske

**Mihovil Klapšić, dipl. iur.**, v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Zakon, NN 2/1995-21
## Ispravak Odluke o dopuni Odluke o uvjetima na koje se daje odobrenje da se potraživanje u inozemstvu naplati u efektivnom stranom novcu

### NN 2/1995 (10.1.1995.), Ispravak Odluke o dopuni Odluke o uvjetima na koje se daje odobrenje da se potraživanje u inozemstvu naplati u efektivnom stranom novcu

# OBJAVE

Nakon izvršenog uspoređivanja s izvornim tekstom utvrđena je
pogreška u Odluci o dopuni Odluke o uvjetima na koje se daje odobrenje
da se potraživanje u inozemstvu naplati u efektivnom stranom novcu, koja
je objavljena u "Narodnim novinama" broj 97/94 od 30. prosinca
1994. godine, te se daje

## ISPRAVAK

### Odluke o dopuni Odluke o uvjetima na koje se daje odobrenje da se potraživanje u inozemstvu naplati u efektivnom stranom novcu

1. U nazivu Odluke o dopuni Odluke o uvjetima na koje se daje odobrenje
da se potraživanje u inozemstvu naplati u efektivnom stranom novcu ("Narodne
novine" 97/94) umjesto riječi "na" treba stajati
"uz".

2. U točci I. Odluke, u dijelu teksta u zagradi, iza broja 107/93
treba dodati "i 116/93".

Zagreb, 3. siječnja 1995.

Viceguverner Narodne banke Hrvatske

**Dragutin Zaninović**, v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 2/1995-22
## Ispravak Podataka o građevinskoj vrijednosti etalonskog objekta i pripadajućem indeksu promjene vrijednosti kn prema DEM na dan 12. prosinca 1994. godine.

### NN 2/1995 (10.1.1995.), Ispravak Podataka o građevinskoj vrijednosti etalonskog objekta i pripadajućem indeksu promjene vrijednosti kn prema DEM na dan 12. prosinca 1994. godine.

# OBJAVE

Nakon usporedbe s izvornim tekstom utvrđena je tiskarska greška
u tekstu Podataka o građevinskoj vrijednosti etalonskog objekta i pripadajućem
indeksu promjene vrijednosti kn prema DEM na dan 12. prosinca 1994. godine
objavljenih u "Narodnim novinama" broj 94/94 od 22. prosinca
1994. godine, te se daje

## ISPRAVAK

### Podataka o građevinskoj vrijednosti etalonskog objekta i pripadajućem indeksu promjene vrijednosti kn prema DEM na dan 12. prosinca 1994. godine

U točki 2. riječi "prvog dana nakon objave u "Narodnim
novinama", zamjenjuju se riječima: "1. siječnja
1995. godine".

Pomoćnik ministra

**Zdravko Jurčec, dipl. inž. građ**., v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 2/1995-23
## Odluka o stalnim graničnim prijelazima za pogranični promet

### NN 3/1995 (16.1.1995.), Odluka o stalnim graničnim prijelazima za pogranični promet

# VLADA REPUBLIKE HRVATSKE

Na temelju članka 8. stavka 2. Zakona o nadzoru
državne granice (Narodne novine, br. 9/92, 26/93 i 92/94),
Vlada Republike Hrvatske je na sjednici održanoj 12 siječnja
1995. godine donijela

## Odluku

### o stalnim graničnim prijelazima za pogranični promet

I.

Stalni granični prijelazi za pogranični
promet između Republike Hrvatske i Republike Mađarske
su:

**1. Donja Dubrava,**

**2. Kotoriba i**

**3. Legrad.**

II.

Granični prijelazi iz točke I. podtočaka
1 i 2. ove Odluke otvoreni su za pogranični promet od 1.
veljače 1995. godine.

III.

Prelazak državne granice na graničnim
prijelazima iz točke I. ove Odluke, obavlja se na način
utvrđen međudržavnim sporazumom sklopljenim između
Republike Hrvatske i Republike Mađarske.

IV.

Danom stupanja na snagu ove Odluke, prestaje važiti
Odluka o određivanju graničnog prijelaza Legrad (Narodne
novine, broj 69/93.).

V.

Ova Odluka stupa na snagu danom objave u Narodnim
novinama.

Klasa:212-02/94-01/02

Urbroj 5030109-95-l

Zagreb, 12. siječnja 1995.

Potpredsjednik

**dr. Jure Radić,** v.
r

Odluka, NN 3/1995-24
## Odluka o danu i trenutku prijelaza na ljetno računanje vremena, te danu i trenutku povratka na srednjoeuropsko zonsko vrijeme u 1995. godini

### NN 3/1995 (16.1.1995.), Odluka o danu i trenutku prijelaza na ljetno računanje vremena, te danu i trenutku povratka na srednjoeuropsko zonsko vrijeme u 1995. godini

# VLADA REPUBLIKE HRVATSKE

Na temelju članka 2. stavka 3. Zakona o računanju vremena
(Narodne novine broj 27/93), Vlada Republike Hrvatske je na sjednici održanoj
12. siječnja 1995. donijela

## Odluku

### o danu i trenutku prijelaza na ljetno računanje vremena, te danu i trenutku povratka na srednjoeuropsko zonsko vrijeme u 1995. godini

I.

Ljetno računanje vremena u 1995. godini počinje 26. ožujka
1995. godine u 2 h 00 min 00 sek, tako što se pomicanjem za jedan sat unaprijed,
vrijeme u 2 h 00 min i 00 sek računa kao 3 h 00 min i 00 sek.

II.

Ljetno računanje vremena u 1995. godini završava se 24 rujna
1996. godine u 3 h 00 min 00 sek, tako da se pomicanjem za jedan sat unatrag
vrijeme u 3 h 00 min 00 sek računa kao 2 h 00 min i 00 sek.

III.

Sat koji se 24. rujna 1995. godine zbog pomicanja za jedan sat unatrag
pojavljuje dva puta izmedu 2 h 00 min 00 sek i 3 h 00 min i 00 sek, označava
se prvi put kao sat 2A, a drugi put kao sat 2B.

IV.

Ova Odluka stupa na snagu osmog dana od dana objave u Narodnim novinama.

Klasa:960-02/93-01/01

Urbroj: 5030109-95-1

Zagreb. 12. siječnja 1995.

Potpredsjednik

**dr. Jure Radić,** v r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 3/1995-25
## Odluka o davanju suglasnosti za prenamjenu objekata u vlasništvu Republike Hrvatske

### NN 3/1995 (16.1.1995.), Odluka o davanju suglasnosti za prenamjenu objekata u vlasništvu Republike Hrvatske

# VLADA REPUBLIKE HRVATSKE

Na temelju članka 3. stavka 2 Zakona o Vladi Republike Hrvatske
(Narodne novine, br. 41/90, 8191, 14/81, 53A/91, 9/92, 55/92 i 29/94),
a u svezi sa člankom 34. Zakona o građenju (Narodne novine;
broj 77/92), Vlada Republike Hrvatske je na sjednici održanoj 12. siječnja
1995 donijela

## Odluku

### o davanju suglasnosti za prenamjenu objekata u vlasništvu Republike Hrvatske

I.

Daje se suglasnost Hrvatskom fondu za privatizaciju da u ime i za račun
Republike Hrvatske zatraži izdavanje građevne dozvole radi prenamjene
u uredski prostor tavana zgrade u Zagrebu u Gajevoj ulici 30A, označene
kao z.č: broj 3170, upisan u zk. ul. broj 32, k.o. Grad Zagreb,
a koja je temeljem Uredbe o preuzimanju sredstava bivše SFRJ u vlasništvo
Republike Hrvatske (Narodne novine, broj 68/91) postala vlasništvo Republike
Hrvatske.

II.

Daje se suglasnost Hrvatskom fondu za privatizaciju da u ime i za račun
Republike Hrvatske prethodno zatraži legalizaciju dvorišnog objekta izgrađenog
na dijelu nekretnine z.č. broj 3170 upisane u zk. ul. broj 32, k.o.
Grad Zagreb, označene kao dvorište u Gajevoj ulici 30A, a potom
u ima i za račun Republike Hrvatske zatraži izdavanje građevne
dozvole radi prenamjene te zgrade u plinsko-uljnu kotlovnicu

III.

Ova Odluka stupa na snagu danom objave u Narodnim novinama.

Klasa: 372-01/94 -02/04

U rbroj: 5030109-95-1

Zagreb, 12. siječnja 1995.

Potpredsjednik

**dr. Jure Radić,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 3/1995-26
## Odluka o darovanju poljoprivrednog zemljišta u vlasništvu države općini Viljevo Donje

### NN 3/1995 (16.1.1995.), Odluka o darovanju poljoprivrednog zemljišta u vlasništvu države općini Viljevo Donje

# VLADA REPUBLIKE HRVATSKE

Na temelju članka 3. stavka 2 Zakona o Vladi Republike Hrvatske
(Narodne novine, br. 41/90, 8/91, 14/91, 53A/91, 9192, 55/92 i 29/94),
a u svezi sa člankom 40. stavkom 1. Zakona o poljoprivrednom zemljištu
(Narodne novine, br54/94 - pročišćeni tekst i 65/94), Vlada
Republike Hrvatske je na sjednici održanoj 12. siječnja 1995. donijela

## Odluku

### o darovanju poljoprivrednog zemljišta u vlasništvu države općini Viljevo Donje

I.

Općini Viljevo Donje, radi izgradnje građevine osnovne škole
u Viljevu Donjem, daruje se poljoprivredno zemIjište u vlasništvu države
označeno s:

-kč. br. 1431/2 (nova. izmjera) površine 5.755 m2 kao dio kčbr.
1431 upisane u zk. ul 1234 površine 1 ha 75 a 65 m2 katastarska općina
Viljevo,

sve upisano kao društveno vlasništvo u korist Mjesne zajednice Donje
Viljevo.

II.

Poljoprivredno zemljište iz točke I. ove Odluke općina
Viljevo Donje zamijenit će za građevinsko zemljište u vlasništvu
građana u svrhu izgradnje građevine osnovne škole u Viljevu Donjem.

III.

Općina Viljevo Donje dužna je zemljište stečeno u vlasništvo
zamjenom za darovano zemljište privesti namjeni određenoj u točki
I. ove Odluke u roku godinu dana od dana sklapanja ugovora o darovanju.

Ako se zemljište ne privede određenoj namjeni u roku iz stavka 1.
ove točke, općina Viljevo Donje dužna je to zemljište predati
u vlasništvo i posjed Republici Hrvatskoj bez naknade.

IV.

Ovlašćuje se ministar poljoprivrede i šumarstva za sklapanje ugovora
o darovanju u ime Republike Hrvatske.

Ugovor o darovanju sklopit će se pod uvjetom određenim u točki
III ove Odluke.

V.

Ova Odluka stupa na snagu danom objave u Narodnim novinama.

Klasa: 945-01/94-01/01

Urbroj: 5030109-95-2

Zagreb, 12. siječnja 1995.

Potpredsjednik

**dr. Jure Radić,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 3/1995-27
## Odluka o prijenosu nekretnine u vlasništvu Republike Hrvatske Savezu društava za pomoć mentalno retardiranim osobama u Republici Hrvatskoj

### NN 3/1995 (16.1.1995.), Odluka o prijenosu nekretnine u vlasništvu Republike Hrvatske Savezu društava za pomoć mentalno retardiranim osobama u Republici Hrvatskoj

# VLADA REPUBLIKE HRVATSKE

Na temelju članka 5. stavka 2. Zakona o zabrani raspolaganja
i preuzimanju sredstava određenih pravnih osoba na teritoriju Republike
Hrvatske ("Narodne novine", broj 29/94), Vlada Republike Hrvatske
je na sjednici održanoj 12. siječnja 1995. donijela

## Odluku

### o prijenosu nekretnine u vlasništvu Republike Hrvatske Savezu društava za pomoć mentalno retardiranim osobama u Republici Hrvatskoj

I.

Savezu društava za pomoć mentalno retardiranim osobama u Republici
Hrvatskoj, Zagreb, Ðure Deželića 43/III prenosi se u vlasništvo
nekretnina, stan u izvanknjižnom vlasništvu Republike Hrvatske, upisan
u zk. ul. br. 3475, k. o. Grad Zagreb, koji se nalazi u uličnoj
stambenoj zgradi pop. br. 1872, kč. br. 5178, I. (prvi) kat br I,
ulični dio. u Zagrebu, Ilica 113.

II.

Stručne i administrativne poslove u svezi s provedbom ove Odluke
obavlja Ured za upravljanje imovinom Republike Hrvatske.

III.

Ova Odluka stupa na snagu danom objave u Narodnim novinama.

Klasa: 940-01/94-01/01

U rbroj: 5030109-95-1

Zagreb, 12. siječnja 1995

Potpredsjednik

**dr. Jure Radić,** v. r

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 3/1995-28
## Odluka o davanju poslovne zgrade Republike Hrvatske u Rovinju na korištenje Županiji Istarskoj za smještaj ispostava Županijskih ureda u Rovinju

### NN 3/1995 (16.1.1995.), Odluka o davanju poslovne zgrade Republike Hrvatske u Rovinju na korištenje Županiji Istarskoj za smještaj ispostava Županijskih ureda u Rovinju

# VLADA REPUBLIKE HRVATSKE

Na temelju članka 5. stavka 2. Zakona o zabrani raspolaganja
i preuzimanju sredstava određenih pravnih osoba na teritoriju Republike
Hrvatske (Narodne novine, broj 29/94), Vlada Republike Hrvatske je na sjednici
održanoj 12. siječnja 1995. godine donijela

## Odluku

### o davanju poslovne zgrade Republike Hrvatske u Rovinju na korištenje Županiji Istarskoj za smještaj ispostava Županijskih ureda u Rovinju

I

Republika Hrvatska daje na korištenje poslovnu zgradu u Rovinju, A.
Zulliani 12, koja se sastoji od centralnog objekta, dvorišnog objekta i
natkrivene terase sa spremištem, upisanu u zk. ul. broj 5542 k. o Rovinj,
kao vlasništvo Republike Hrvatske, Županiji Istarskoj za smještaj 9 ispostava
Županijskih ureda u Rovinju radi obavljanja poslova državne uprave.

II.

Ovlašćuje se Ured za upravljanje imovinom Republike Hrvatske za
sklapanje ugovora o korištenju poslovne zgrade iz točke I. ove Odluke,
kojim će se utvrditi prava i dužnosti.

III.

Ova Odluka objavit će se u Narodnim novinama.

Klasa: 372-01/94-01/16

Urbroj: 5030109-95-1

Zagreb, 12. siječnja 1995.

Potpredsjednik

**dr. Jure Radić,** v r.

Odluka, NN 3/1995-29
## Odluka o davanju suglasnosti na Statut Hrvatske garancijske agencije

### NN 3/1995 (16.1.1995.), Odluka o davanju suglasnosti na Statut Hrvatske garancijske agencije

# VLADA REPUBLIKE HRVATSKE

Na temelju članka 23. Zakona o Vladi Republike Hrvatske (Narodne
novine, br. 41/90, 8/91, 14/91, 53A/91 9/92, 55/92 i 29/94) i članka
14. stavka 1. Zakona o Hrvatskoj garancijskoj agenciji (Narodne novine,
broj 29/94), Vlada Republike Hrvatske je na sjednici održanoj 5. siječnja
1995. donijela

## Odluku

### o davanju suglasnosti na Statut Hrvatske garancijske agencije

Daje se suglasnost na Statut Hrvatske garancijske agencije, koji je
Nadzorni odbor Hrvatske garancijske agencije donio na sjednici održanoj
4. siječnja 1995. godine

Klasa: 450-02/94-01/15

U rbroj: 5030105-95-1

Zagreb, 5 siječnja 1995.

Predsjednik

**Nikica Valentić,**v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 3/1995-30
## Naredba o graničnim prijelazima za koje su osnovane granične veterinarske stanice

### NN 3/1995 (16.1.1995.), Naredba o graničnim prijelazima za koje su osnovane granične veterinarske stanice

# MINISTARSTVO POLJOPRIVREDE I ŠUMARSTVA

Na temelju članka 106. stavka 3. Zakona o
zdravstvenoj zaštiti životinja i veterinarskoj djelatnosti
("Narodne novine" br. 52/91 i 26/93), ministar poljoprivrede
i šumarstva donosi

## Naredbu

### o graničnim prijelazima za koje su osnovane granične veterinarske stanice

I.

Uvoz, izvoz i provoz pošiljaka životinja,
proizvoda životinjskog podrijetla, otpadne animalne tvari
namijenjene utilizaciji, sjemena za umjetno osjemenjivanje, embrija
i drugih predmeta kojima se može prenositi zarazna bolest
ili ugroziti zdravlje ljudi i životinja, obavlja se preko
slijedećih graničnih prijelaza:

1. Zagreb - zračna luka, Zagreb - ranžirni
kolodvor (željeznički prijelaz), Bregana (cestovni
prijelaz) i Macelj (cestovni prijelaz), za koje je osnovana granična
veterinarska stanica u Zagrebu;

2. Rijeka - pomorska luka, Bršica - pomorska
luka, Rupa (cestovni prijelaz), Šapjane (željeznički
prijelaz), Lupoglav (željeznički prijelsz) i Kaštel
(cestovni prijelaz), za koje je osnovana granična veterinarska
stanica u Rijeci;

3. Split pomorska luka, Split - zračna luka,
Kamensko (cestovni prijelaz), Zadar -pomorska luka Zadar - zračna
luka, Vinjani Gornji (cestovni prijelaz), Ploče - pomorska
luka, Metković (cestovni prijelaz), Metković (željeznički
prijelaz), Dubrovnik - pomorska luka i Dubrovnik-zračna
luka, za koje je osnovana granična veterinarska stanica
u Splitu;

4. Osijek - zračna luka, Beli Manastir (željeznički
prijelaz.), Kneževo (cestovni prijelaz), Donji Miholjac (cestovni
prijelaz) i Županja (cestovni prijelaz), za koje je osnovana
granična veterinarska stanica u Osijeku;

5. Goričan (cestovni prijelaz), Kotoriba -
Murakeresztur (željeznički prijelaz), Koprivnica -
Gyekenyes (željeznički prijelaz). Trnovec (cestovni
prijelaz) i Čakovec (željeznički prijelaz),
za koji je osnovana granična veterinarska stanica u Goričanu.

II.

Na dan stupanja na snagu ove naredbe prestaje važiti
Naredba o graničnim prijelazima za koje su osnovane granične
veterinarske stagkice ("Narodne novine", br 56/94)

III.

Ova naredba stupa na snagu osmog dana od dana objave
u "Narodnim novinama".

KIasa: 322-1/94-1/699

Urbroj: 525-01/94-1

Zagreb, 27. prosinca 1994.

Ministar poljoprivrede i šumarstva

**Ivan Tarnaj, dipl. ing.**
v. r

Naredba, NN 3/1995-32
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o stopi i osnovici za plaćanje doprinosa Hrvatkoj obrtničkoj komori za 1995. godinu

### NN 3/1995 (16.1.1995.), Odluka o stopi i osnovici za plaćanje doprinosa Hrvatkoj obrtničkoj komori za 1995. godinu

# HRVATSKA OBRTNIČKA KOMORA

Na temelju članka 60. stavak 6. i članka
72. Zakona o obrtu ("Narodne novine" br. 77/94), te
članka 25. stavka 1. točke 1. alineje 3. Statuta
Hrvatske obrtničke komore ("Narodne novine" br
56/94). Skupština Hrvatske obrtničke komore na svojoj
redovnoj 2. sjednici održanoj 21. prosinca 1994., donijela
je

## Odluku

### o stopi i osnovici za plaćanje doprinosa Hrvatkoj obrtničkoj komori za 1995. godinu

Članak 1.

Ovom odlukom utvrđuje se stopa i osnovica za
plaćanje doprinosa Hrvatskoj obrtničkoj komori za
1995. godini način obračunavanja i plaćanja,
te kontrola obračuna i uplate doprinosa.

Doprinos iz stavka 1. ovoga članka plaćaju
fizičke i pravne osobe koje obavljaju obrtničku
djelatnost na temelju Zakona o obrtu.

Članak 2.

Obveznici doprinosa fizičke osobe plaćaju
doprinos u mjesečnom iznosu od 3 DEM obračunate
u protuvrijednosti kuna.

Obveznici doprinosa fizičke i pravne osobe
plaćaju doprinos po stopi od 0,40%.

Članak 3

Osnovicu za obračun doprinosa za pravne osobe
trgovačka društva čini ostvarena plaća
uposlenih djelatnika, u mjesecu u kojem se obračunava plaća.
Plaćom se smatraju mjesečna primanja djelatnika u
smislu propisa o radu, od kojih se obračunava porez na
dohodak iz plaća.

Osnovica za obračun doprinosa za fizičke
osobe i pravne osobe iz stavka 1. ovog članka koji nemaju
iskazane obračunate i isplaćene plaće je osnovica
od koje se obračunava porez na dohodak odnosno porez na
dobit.

Članak 4.

Obveznicl doprinosa iz članka 2. stavka 1.
ove odluke, doprinos obračunavaju i uplaćuju kvartalno,
i to:

- siječanj - ožujak 1995. do 15. veljače
1995.

- travanj - lipanj 1995. do 15. svibnja 1995.

- srpanj - rujan 1995. do 15. kolovoza 1995.

- listopad - prosinac 1995. do 15. studenog 1995.
na zbirni račun prema prebivalištu obveznika uplate
doprinosa broj 842- 523093, komorski doprinos.

Obveznici doprinosa iz članka 2. stavka 2.
ove odluke obračunavaju i uplaćuju doprinos mjesečno,
do konca mjeseca za tekuči mjesec i uplaćuju ga na
račun broj: 30102-639-42 - Hrvatska obrtnička komora,
Zagreb.

Članak 5.

Nadzor nad obračunom i naplatom doprinosa
za pravne osobe obavlja Zavod za platni promet.

Nadzor nad obračunom i naplatom doprinosa
za fizičke osobe obavlja Porezna uprava - ispostava poreznog
ureda.

Članak 6.

Zavod za platni promet redovno će doznačivati
uplaćene doprinose na račune korisnika: Hrvatskoj
obrtničkoj komori, područnim obrtničkim komorama
i udruženjima obrtnika, temeljem ključa raspodjele,
kojeg izrađuje područna obrtnička komora.

Članak 7.

Ova odluka stupa na snagu danom objave u "Narodnim
novinama", a primjenjuje se od 1. siječnja 1995.

Broj: 117-2-3-1994.

Zagreb, 21. prosinca 1994.

Predsjednik

**Josip Šajnović,**
v. r.

Odluka, NN 3/1995-33
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Pravilnik o provedbi zakona o evidencijama u oblasti zdravstva za primarnu i specijalističko-konzilijarnu zdravstvenu zaštitu

### NN 4/1995 (19.1.1995.), Pravilnik o provedbi zakona o evidencijama u oblasti zdravstva za primarnu i specijalističko-konzilijarnu zdravstvenu zaštitu

# MINISTARSTVO ZDRAVSTVA

Na temelju članka 24. Zakona o evidencijama
u oblasti zdravstva ("Narodne novine, br. 53/91" ),
Ministar zdravstva donosi

## PRAVILNIK

### o provedbi zakona o evidencijama u oblasti zdravstva za primarnu i specijalističko-konzilijarnu zdravstvenu zaštitu

Članak 1.

Primjena desete revizije Međunarodne klasifikacije
bolesti i srodnih zdravstvenih problema stupila je na snagu 1.
siječnja 1995. godine Odlukom Ministarstva zdravstva, Klasa
950-01/94-01/02 Urbroj 534-02-20-94-02 od 12. srpnja 1994. godine.

Članak 2.

Ovim se Pravilnikom propisuju obrasci za izvješćivanje
u primarnoj zdravstvenoj zaštiti specijalističko-konzilijarnoj
zravstvenoj zaštiti prilagođeni desetoj reviziji Međunarodne
klasifikacije bolesti i srodnih zdravstvenih problema, koji se
objavljuju kao prilog ovom Pravilniku i čine njegov sastavni
dio.

Članak 3.

Hrvatski zavod za javno zdravstvo sačinit
će upute o popunjavanju i primjeni objavljenih izvještajnih
obrazaca.

Rokovi za dostavu i dostava obrazaca iz stavka 1.
objavljuju se u Programu statističkih istraživanja
za Republiku Hrvatsku.

Članak 4.

Propisane obrasce dužne su ispunjavati te dostavljati
u propisanim rokovima sve zdravstvene ustanove i zdravstveni djelatnici
privatne prakse.

Članak 5.

Stupanjem na snagu ovog Pravilnika prestaju važiti
stari obrasci za izvješćivanje u primarnoj i specijalističko-konzilijarnoj
zdravstvenoj zaštiti.

Članak 6.

Ovaj Pravilnik stupa na snagu osmog dana od dana
objave u "Narodnim novinama", a primjenjuje se od 1.
siječnja 1995. godine.

Klasa: 950-01/95-01/01

Urbroj: 534-01-95-0002

Zagreb, 5. siječnja 1995.

Ministar zdravstva

**prof. dr. sc. Andrija Hebrang**,
v. r.

Pravilnik, NN 4/1995-39
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o potvrđivanju izbora podžupana Županije Vukovarsko-Srijemske

### NN 5/1995 (23.1.1995.), Odluka o potvrđivanju izbora podžupana Županije Vukovarsko-Srijemske

# PREDSJEDNIK REPUBLIKE HRVATSKE

Na temelju članka 34. Zakona o lokalnoj samoupravi
i upravi ("Narodne novine", broj 90/92, 94/93 i 117/93)
donosim

## Odluku

### o potvrđivanju izbora podžupana Županije Vukovarsko-Srijemske

kojom potvrđujem izbor **mr. DRAGUTINA GUZOVSKOG**
za podžupana Županije Vukovarsko-Srijemske.

Broj: 95-85/ 1

Zagreb, 12. siječnja 1995.

Predsjednik Republike Hrvatske

**dr. Franjo Tuđman,**
v. r.

Odluka, NN 5/1995-55
## Uredba o minimalnoj plaći

### NN 5/1995 (23.1.1995.), Uredba o minimalnoj plaći

# VLADA REPUBLIKE HRVATSKE

Na temelju članka 1. stavka 1. Zakona o ovlasti
Vlade Republike Hrvatske da uredbama uređuje pojedina pitanja
iz djelokruga Zastupničkog doma Sabora Republike Hrvatske
(Narodne novine, broj 79/94), Vlada Republike Hrvatske je na sjednici
održanoj 19. siječnja donijela

## Uredbu

### o minimalnoj plaći

Članak 1.

Minimalna plaća za mjesec siječanj,
veljaču i ožujak 1995. godine utvrđuje se u iznosu
od 867,00 kn.

Minimalna plaća koja služi kao osnovica
za ostvarivanje prava po osnovi socijalne sigurnosti, utvrđuje
se u neto iznosu od 260,00 kn za mjesec siječanj, veljaču
i ožujak 1995. godine i ne smatra se oporezivim dohotkom
u smislu propisa o oporezivanju dohodka.

Članak 2.

Za mjesec siječanj, veljaču i ožujak
1995. godine naknade troškova materijalnih prava utvrđene
kolektivnim ugovorima odnosno općim aktima pravnih osoba
mogu porasti 2% u odnosu na visinu naknade utvrđenu u listopadu
1994. godine.

Članak 3.

Ova Uredba primjenjuje se za mjesec siječanj,
veljaču i ožujak 1995. godine odnosno do zaključenja
Ugovora između članica Gospodarsko-socijalnog vijeća.

Članak 4.

Ova Uredba stupa na snagu danom objave u Narodnim
novinama.

Klasa: 120-02/95-01/01

Urbroj: 50301 05-95-2

Zagreb, 19. siječnja 1995.

Predsjednik

**Nikica Valentić,**
v. r.

Uredba, NN 5/1995-56
## Uredba o izmjenama i dopunama Zakona o lovu

### NN 5/1995 (23.1.1995.), Uredba o izmjenama i dopunama Zakona o lovu

# VLADA REPUBLIKE HRVATSKE

Na temelju članka 1. stavka 1. Zakona o ovlasti
Vlade Republike Hrvatske da uredbama uređuje pojedina pitanja
iz djelokruga Zastupničkog doma Sabora Republike Hrvatske
(Narodne novine, broj 79/94), Vlada Republike Hrvatske je na sjednici
održanoj 19. siječnja 1995. donijela

## UREDBU

### o izmjenama i dopunama Zakona o lovu

Članak 1.

U Zakonu o lovu (Narodne novine, broj 10/94) u članku
22. iza stavka 2. dodaje se novi stavak 3. koji glasi:

"(5) Iznimno od stavka 2. ovoga članka
u slučajevima kada nema lovnogospodarske osnove, početni
iznos naknade za koncesiju prava lova odreduje se u visini vrijednosti
50% odstrela divljači planiranog prema broju divljači
iz akta o ustanovljenju lovišta, obračunate po tržnim
cijenama."

Članak 2.

U članku 27. iza stavka 4. dodaje se novi
stavak 5. koji glasi:

"(5) Iznimno od stavka 4. ovoga članka
u slučajevima kada nema lovnogospodarske osnove početna
cijena lovozakupnine određuje se u visini vrijednosti 50%
odstrela divIjači planiranog prema broju divljači
iz akta o ustanovljenju lovišta, obračunate po tržnim
cijenama."

Dosadašnji stavci 5., 6. i 7. postaju stavci
6., 7. i 8.

Članak 3.

U članku 38. stavku 2. riječi "27.
stavka 1., 3., 4. i 5." zamjenjuju se riječima "27.
stavka 3., 4. i 5.".

Članak 4.

U članku 42. stavku 2. riječ "ustanovljenja
lovišta" zamjenjuju se riječima "donošenja
odluke o izboru ovlaštenika prava lova".

Članak 5.

U članku 43. iza stavka 2. dodaje se novi
stavak 3. koji glasi

"(3) Iznimno od stavka 2. ovoga članka
za uzgajalište divljači u vlasništvu države
odgovarajuće se primjenjuju odredbe članka 42. stavka
2. ovoga Zakona".

Članak 6.

U članku 103. stavak 1. mijenja se i glasi:

"(1) Ugovori o davanju lovišta na gospodarenje
sklopljeni na temelju Zakona o lovstvu (Narodne novine. br 32/73,
8/76, 25/76 i 26/93), osim odredaba koje uređuju visinu lovozakupnine,
bez obzira na rok njihovog važenja ostaju na snazi do sklapanja
novih ugovora, prema odredbama ovog zakona."

U stavku 2. iza riječi "stavku 2. i 3."
dodaju se riječi "i članku 29. stavku 1."

Iza stavka 2. dodaje se novi stavak 3. koji glasi:

"(3) Lovozakupnina iz stavka 1. ovoga članka
određuje se u visini vrijednosti 50% odstrela divljači
koji je moguće ostvariti u lovnoj godini za koju se plaća
lovozakupnina, obračunate po tržnim cijenama."

Članak 7.

U članku 106. stavku 3. riječi "do
roka određenog u članku 104. stavku 2. ovoga Zakona"
zamjenjuju se riječima "najkasnije do 30. rujna 1995.
godine".

Članak 8.

Ova Uredba stupa na snagu danom objave u Narodnim
novinama.

Klasa: 323-02/94-01/05

Urbroj: 5030105-95-1

Zagreb, 19. siječnja 1995.

Predsjednik

**Nikica Valentić,**
v. r

Uredba, NN 5/1995-57
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o dopuni Odluke o prestanku važenja Odluke o uvođenju hrvatskog dinara kao sredstva plaćanja na teritoriju Republike Hrvatske, te o načinu i vremenu preračunavanja iznosa izraženih u hrvatskim

### NN 5/1995 (23.1.1995.), Odluka o dopuni Odluke o prestanku važenja Odluke o uvođenju hrvatskog dinara kao sredstva plaćanja na teritoriju Republike Hrvatske, te o načinu i vremenu preračunavanja iznosa izraženih u hrvatskim

# VLADA REPUBLIKE HRVATSKE

Na temelju članka 86. Zakona o Narodnoj banci Hrvatske (Narodne
novine, br. 74/92, 26/93 i 79/93), Vlada Republike Hrvatske je na sjednici
održanoj 19. siječnja 1995. donijela

## Odluku

### o dopuni Odluke o prestanku važenja Odluke o uvođenju hrvatskog dinara kao sredstva plaćanja na teritoriju Republike Hrvatske, te o načinu i vremenu preračunavanja iznosa izraženih u hrvatskim dinarima u kune i lipe

I.

U Odluci o prestanku važenja Odluke o uvođenju hrvatskog dinara
kao sredstva plaćanja na teritoriju Republike Hrvatske, te o načinu
i vremenu preračunavanja iznosa izraženih u hrvatskim dinarima u
kune i lipe (Narodne novine, broj 37/94), iza točke III. dodaje
se nova. točka IIIa. koja glasi:

"IIIa. Pravne i fizičke osobe dužne su cijene svih proizvoda
i usluga brojčano iskazivati u kunama, a ako cijena sadrži i iznos
lipa, cijena se iskazuje u kunama sa dvije decimale.

Cijene proizvoda i usluga koje iznose manje od jedne kune brojčano
se iskazuju u decimalnom iznosu kune."

II.

Novčanom kaznom od 5.000 do 50.000 kuna kaznit će se za
prekršaj pravna i fizička osoba ako postupi protivno točki
I. ove Odluke. Za prekršaj iz prethodnog stavka ove točke kaznit
će sc i odgovorna osoba u pravnoj osobi novčanom kaznom u
iznosu od 1.000 do 5.000 kuna.

III.

Ova Odluka stupa na snagu danom objave u Narodnim novinama.

Klasa: 450-08/94-01/01

Urbroj: 5030105-95-1

Zagreb, 19 siječnja 1995.

Predsjednik

**Nikica Valentić,** v.r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 5/1995-58
## Odluka o darovanju poljoprivrednog zemljišta u vlasništvu Republike Hrvatske Gradu Valpovo

### NN 5/1995 (23.1.1995.), Odluka o darovanju poljoprivrednog zemljišta u vlasništvu Republike Hrvatske Gradu Valpovo

# VLADA REPUBLIKE HRVATSKE

Na temelju članka 3. stavak 2. Zakona o Vladi Republike Hrvatske
(Narodne novine, br. 41/90, 8/91 14/91, 53A/91, 9/92, 55/92 i 29/94), a
u svezi sa člankom 40. stavak 1. Zakona o poljoprivrednom zemljištu
(Narodne novine, broj 54/94 - pročišćeni tekst i 65/94), Vlada
Republike Hrvatske je na sjednici održanoj 19. siječnja 1995. godine,
donijela

## Odluku

### o darovanju poljoprivrednog zemljišta u vlasništvu Republike Hrvatske Gradu Valpovo

I.

Poljoprivredno zemljište u vlasništvu Republike Hrvatske k. č.
br. 273/2, oranica u površini 2310 m2, k. o. Petrijevci upisano u zk. ul.
br-. 3470 kao društveno vlasništvo s pravom korištenja društvenog poduzeća
P. K. "Ðuro Salaj", Valpovo, daruje se Gradu Valpovu radi
izgradnje vodovoda - crpilišta "Jarčevac".

II.

Ovlašćuje se ministar poljoprivrede i šumarstva da u ime Republike
Hrvatske s Gradom Valpovo zaključi ugovor o darovanju.

III

Ova Odluka stupa na snagu danom objave u Narodnim novinama.

Klasa: 945-02/94-01/01

Urbroj: 5030109-95-6

Zagreb, 19. siječnja 1995.

Predsjednik

**Nikica Valentić,** v. r.

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Odluka, NN 5/1995-59